I løbet af 1743 indledte man derfor ægteskabsforhandlingerne, der blev vellykket afsluttet den [[14. september]] efter et par måneders forhandlinger.{{sfn|Jørgensen|1938|p=490}} Den [[19. oktober]] rejste den knap 19-årige prinsesse Louise fra London og indledte sin færd mod Danmark.<ref name="Timms"/> [[Hofmarskal]]len ved det britiske hof beordrede levering af rejseudstyr til prinsessen, herunder ''"sæt af kongeligt sengetøj, [[portmanteau]]er, et rejse-teudstyr og genstande til Mrs. Dives og "Fubbs"-yachten: alt til et skøn på £503"''.<ref>{{cite web |title=Treasury Books and Papers: October 1744 Pages 522-530 Calendar of Treasury Books and Papers, Volume 5, 1742-1745. Originally published by His Majesty's Stationery Office, London, 1903 |url=https://www.british-history.ac.uk/cal-treasury-books-papers/vol5/pp522-530 |website=British History Online}}</ref> Louise rejste først med det britiske [[kongeskib]] HMY ''Fubbs'' til sin fars nordtyske stambesiddelse, [[Kurfyrstedømmet Braunschweig-Lüneburg]], hvor hun den [[10. november]] [[1743]] blev gift med Kronprins Frederik i [[Hannover]] ved en såkaldt [[prokurationsvielse]], hvor brudens bror, [[Vilhelm af Storbritannien (1721-1765)|hertugen af Cumberland]], fungerede som stedfortræder for brudgommen.{{sfn|Holm|1896|p=399}}{{sfn|Jørgensen|1938|p=490}} Derefter rejste hun til [[Altona]] i det dengang [[Helstaten|danske]] [[Hertugdømmet Holsten|Hertugdømme Holsten]], hvor hun en uge efter brylluppet blev modtaget af sin brudgom.{{sfn|Holm|1896|p=399}} Der blev også hele Louises engelske følge udskiftet med et dansk, ledet af hendes nye [[hofmester]] [[Carl Juel]] og hendes nye [[overhofmesterinde]] [[Christiane Henriette Louise von Schleinitz|Christiane Henriette Louise Juel]]. Den [[11. december]] fandt hendes festlige indtog i [[København]] sted under stor jubel fra befolkningens side, og allerede samme dag blev vielsen gentaget, nu med brudgommen selv, i den netop færdigbyggede [[Christiansborg Slotskirke]].{{sfn|Jørgensen|1938|p=490}}{{sfn|Bech|1981}}
Historie Biblioteks-_og_informationsvidenskab